Държавен вестник, бр. 103, 2012 г., стр. 39

БРОЙ  103	
Д Ъ Р Ж А В Е Н  В Е С Т Н И К 	
СТР.  39  
ПОСТАНОВЛЕНИЕ № 337
ОТ 20 ДЕКЕМВРИ 2012 Г.
за приемане на Наредба за условията и реда за 
провеждане на евакуация и разсредоточаване
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за усло­
вията и реда за провеждане на евакуация и 
разсредоточаване.
Заключителна разпоредба
Параграф единствен. Постановлението 
влиза в сила от деня на обнародването му в 
„Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
НАРЕДБА
за условията и реда за провеждане на еваку­
ация и разсредоточаване 
Раздел І
Общи положения
Чл. 1. (1) С наредбата се определят усло­
вията и редът за провеждане на евакуация и 
разсредоточаване. 
(2) Евакуация и/или разсредоточаване се 
осъществяват при обявяване на бедствено 
положение или при възникване на опасност 
от бедствие.
(3) В зависимост от времето за подготовка 
и оповестяване евакуацията и разсредоточава­
нето могат да бъдат незабавни – при земетре­
сения, ядрена или радиационна обстановка, 
инциденти с опасни вещества и материали, 
самолетни катастрофи, горски пожари и 
други опасности, или след предупреждение 
и оповестяване – наводнения, урагани, бури, 
снегонавявания и обледенявания.
(4) В зависимост от ситуацията може да не 
се провежда евакуация и разсредоточаване по 
ал. 3, а да се осъществи временно извеждане 
на лица, домашни и селскостопански животни 
без настаняване и изнасяне на имущество на 
безопасни места.
(5) Дейностите по провеждане на евакуация 
и разсредоточаване включват:
1. вземане на решение за провеждане на 
евакуация и разсредоточаване;
2. ранно предупреждение и оповестяване;
3. извеждане и транспортиране на хора и 
животни, изнасяне и преместване на културни 
и материални ценности;
4. настаняване и осигуряване на условия 
за живот и съхранение на културни и мате­
риални ценности;
5. връщане на евакуирано население, жи­
вотни, културни и материални ценности.
(6) Дейностите по ал. 5 се изпълняват от 
органите на изпълнителната власт, юриди­
ческите лица и едноличните търговци и/или 
самостоятелно от физическите лица.
Чл. 2. Провеждането на евакуация и раз­
средоточаване се осъществява при спазване 
на следните изисквания:
1. своевременно реагиране при възникване 
на ситуации, налагащи евакуация и разсре­
доточаване;
2. използване на всички възможности за 
оповестяване и информиране на населението;
3. точно изпълнение на задълженията от 
участващите в провеждането на евакуация и 
разсредоточаване;
4. ефективно използване на наличните 
ресурси при провеждане на евакуация и раз­
средоточаване;
5. наличие на актуални бази данни, не­
обходими за провеждане на евакуация и 
разсредоточаване;
6. единно ръководство и управление на 
евакуацията и разсредоточаването.
Чл. 3. На евакуация подлежат всички хора 
и животните от територията, определена за 
евакуация.
Чл. 4. На разсредоточаване подлежат:
1. ценни исторически и архивни документи, 
научна и техническа документация;
2. движими културни ценности;
3. лекарствени средства, медицински из­
делия, кръв и кръвни продукти, медицинска 
апаратура и болнично имущество;
4. хранителни продукти и промишлени сто­
ки от първа необходимост, семена и фуражи;
5. електронноизчислителна, комуникаци­
онна и информационна техника и програмни 
продукти;
6. резервни части, инструменти, ценно 
оборудване, суровини и готова продукция;
7. промишлени отрови, химикали, източни­
ци на йонизиращи лъчения, взривни вещества 
и горивно-смазочни материали;
8. административни и производствени 
дейности и услуги;
9. ценни книжа, парични знаци и скъпоцен­
ности, съхранявани в кредитни институции;
10. други движими материални ценности, 
включени в разчетите за евакуация и раз­
средоточаване на плановете за защита при 
бедствия.
Чл. 5. Евакуацията и разсредоточаването 
се извършват с транспортни средства и/или 
пеша.
Чл. 6. Организираната евакуация на хора и 
животни се извършва чрез сборни евакуаци­
онни пунктове (СЕП), евакуационни центрове 
(ЕЦ) и места за настаняване (МН). 
Чл. 7. Юридическите лица и едноличните 
търговци, включени в разчетите за евакуация и 
разсредоточаване, предоставят при поискване 
планираната помощ.